|  |  |
| --- | --- |
| Numri i lëndës: | 2022:089327 |
| Datë: | 21.06.2024 |
| Numri i dokumentit:  | 05844936 |

**P.nr.192/22**

**GJYKATA THEMELORE NË PRISHTINË DEGA NË LIPJAN**, në përbërje prej gjyqtarit të vetëm gjykues Selman Salihi, me pjesëmarrjen e bashkëpunëtores profesionale Vesa Bajrami, në çёshtjen penale ndaj të pandehurit E. Q. nga fsh.G. K.L., të cilin e akuzon PTH në Prishtinë, me aktakuzën e saj PP.II.nr.1463/22, tё datës 26.04.2022, për shkak të veprës penale Vjedhja e shërbimeve nga neni 314 par. 1 të KPRK-së, pas seancёs së shqyrtimit fillestar të mbajtur me datën 12.06.2024, nё mungesë të palëve, me dt.13.06.2024 merr dhe shpall kete:

**A K T GJ Y K I M**

**Ndaj tё akuzuarit:**

E. Q., nga i ati F. dhe e ëma M., e gjinisë P., i lindur me 14.02.1965, ne fshatin G., komuna e L. ku edhe jeton, me nr. personal ..., me shkollim të mesëm, me gjendje te dobet ekonomike, shqiptar, shtetas i Republikës së Kosovës, i pa dënuar me parë.

**Ë SH T Ë F A J T O R**

**Sepse:**

Ne shtëpinë e te pandehurit E. Q. ne adresën e lartepermendur gjate nje kontrolli nga punetoret e ... kishin gietur se i njejti edhe pse kishte qenë i çkyqur nga distanca, megjithate ishte kyqur direkt ne rrjetin elektrik duke anashkaluar piken matese-njehesorin elektrik, fakt qe ishte konstatuar me date 11.12.2021 nga punetoret e .. me çrast energjia e shfrytezuar nuk eshte registruar fare, e si pasoje te demtuares K. per D. dhe F. të E. E.-K.i ka shkaktuar dem ne lartesi prej 416-€.

-me kete ka kryer vepren penale Vjedhja e sherbimeve nga neni 314 par 6 lidhur me par 1 te KPRK-së.

Andaj gjykata ne baze te neneve, 1, 2, 3, 4, 6, 7, 17, 20, 21, 38, 39, 40, 43, 69, 70 dhe nenit 314 par. 1 te KPRK-se, si dhe nenit 365 te KPPK-se, te pandehurin e giykon me,

**DENIM ME GJOBE**

Ne shume prej 120 (njëqindenjezet)-€, te cilin denim i pandehuri detyrohet ta paguaj ne afat prej 15 dite nga dita e plotfugishmerise se aktgiykimit, ne te kunderten denimi me giobe konform nenit 43 par. 3 te KPRK-se, do te zevendesohet me denim me burgim, ku per nje dite burgimi do ti logaritet shuma prej 20-€.

**DETYROHET** i pandehuri qe te dimtuares K., t'ia paguaj demin e shkaktuar ne vlerê prej 416 €, ne afat prej 15 dite pas plotfuqishmerise se aktgjykimit, nën kercenimin e permbarimit te dhunshem.

**OBLIGOHET** i akuzuari qe ne emer te shpenzimeve te procedures penale dhe paushallit giyqesor kesaj giykate ti paguaj shumen prej 20-€, si dhe ne emër te viktimave te krimit shumen prej 20-€, ne afat prej 15 dite nga plotfuqishmeria e ketij aktgiykimi.

**A r s y e t i m**

 Prokuroria Themelore në Prishtinë me aktakuzën e saj PP.II.nr.1463/22, tё datës 26.04.2022, e ka akuzuar të pandehurin E. Q. nga fsh.G. K.L, për shkak të veprës penale Vjedhja e shërbimeve nga neni 314 par. 1 të KPRK-së.

Në shqyrtimin fillestar i pandehuri ka deklaruar se e ndin veten fajtor dhe e pranon fajësinë me vullnetin e tij, pa presion, i vjen keq për çka ka ndodhur dhe nuk do ta përsërisë më këtë, më tutje ka shtuar se i ka kryer të gjitha obligimet me ...

Prokurorja i shtetit në seancën për shqyrtim fillestar ka deklaruar se nuk e kundërshton pranimin e fajësisë nga ana e të pandehurit, meqë janë plotësuar kushtet nga neni 241 të KPPRK-së dhe pranimi i fajësisë është në mbështetje të plotë me të gjitha provat që përmban aktakuza, i ka propozuar gjykatës që të njejtin ta shpalli fajtor dhe ta dënoi sipas ligjit dhe po ashtu i ka propozuar gjykatës që me rastin e matjes së dënimit të merr si rrethanë lehtësuese pranimin e fajësisë nga ana e të pandehurit.

Gjyqtari i vetëm gjykues, i bindur se i pandehuri e ka kuptuar natyrën dhe pasojat e pranimit të fajit, pranimi i fajësisë është bërë në mënyrë të vullnetshme, pranimi i fajit mbështet në faktet e çështjes që i përmban aktakuza, dhe se aktakuza nuk përmban asnjë shkelje të qartë ligjore, konform nenit 241 të KPPRK-së, gjykata e pranoi pranimin e fajësisë të të pandehurit, për veprën penale tё përshkruar si nё dispozitiv tё këtij aktgjykimi.

Gjykata duke analizuar provat mbi faktet siç janë: kallëzimi penal CMS-
K/DFE-84 i dt.10.03.2022, fatura KES/CO e dt.13.12.2021, kalkulimi i RH i dt.13.12.2021 procesverbali i dt.11.12.2021, fatura e dt.14.10.2021, kalkulimi i RH i dt.14.10.2021, procesverbali i dt.12.10.2021, fotodokumetacioni, dhe shkresave tjera të lëndës konstaton se ka prova të mjaftueshme në drejtim të vërtetimit të fakteve se i pandehuri vërtetë ka kryer veprën penale për të cilën akuzohet.

Me rastin e caktimit të llojit dhe lartësisë së dënimit gjykata pati parasysh të gjitha rrethanat lehtësuese dhe rënduese të parapara me nenin 69 të KPRK-së, dhe në rastin konkret si rrethana lehtësuese për tё pandehurin gjykata vlerësoi sjelljen pas kryerjes së veprës penale pra faktin se i njejti është penduar dhe ka premtuar se në të ardhmen nuk do të përsëris veprime të tilla, gjendjen e rëndë financiare, e veçanërisht pranimin e fajësisë, ndërsa si rrethana rënduese për të akuzuarin gjykata vlerësoi faktin se i pandehuri ka qenë i dënuar më parë, shkallën e përgjegjësisë penale pra, faktin se i njëjti ka qenë plotësisht i aftë ti kuptojë dhe kontrolloi veprimet e tij si dhe duke pasur për bazë intensitetin e rrezikimit apo dëmtimit të vlerës së mbrojtur, të njejtit i shqiptoi dënimin e paraparë si në dispozitiv të këtij aktgjykimi, duke qenë e bindur se me një dënim të tillë do të arrihet qëllimi i dënimit konform nenit 38 të KPRK-së.

Vendimi mbi shpenzimet e procedurës penale bazohet në nenin 450 të KPPRK-sё, vendimi mbi realizimin e kërkesës pasurore juridike u bazua konform nenit 462 par. 2 të KPPRK-sё, vendimi për kompensimin e viktimave të krimit u mor në bazë të nenit 36 par. 3 pika 3.1 të Ligjit për Kompensimin e Viktimave të Krimit.

Nga arsyet e cekura më lartë u vendos si në dispozitiv të këtij aktgjykimi.

 Nga arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINË DEGA NË LIPJAN.**

**P.nr.192/22, dt.13.06.2024**

 GJYQTARI

 Selman Salihi

**UDHËZIM JURIDIK**: Kundër këtij aktgjykimi është e lejuar ankesa, ne afat prej 30 dite nga dita e dorëzimit të të njëjtit. Ankesa i drejtohet Gjykatës së Apelit në Prishtinë, përmes kësaj gjykate.